עיגון אחריות המדינה למערך האומנה, הסדרת מנגנוני רישוי, פיקוח והכשרה למשפחות האומנה.
ח"כ קארין אלהרר קידמה חוק להסדרת מערך האומנה שמסגרתו תעוגן אחריות המדינה למערך האומנה, הסדרת מנגנוני רישוי, פיקוח והכשרה למשפחות האומנה.
כמו כן קרובי משפחה שמגדלים ילד שאינו יכול לגדול אצל הוריו יוכרו כמשפחת אומנה, במטרה לעודד ככל האפשר הישארותם של ילדים במרחב המשפחתי הקרוב והמוכר ולהפחית את מספר הילדים המופנים למוסדות ופנימיות או למשפחות שאינן מוכרות להם.
בבסיס תפיסתה החברתית של מפלגת 'יש עתיד' עומדת הדאגה לאחר והערבות ההדדית בקהילה. כשמדובר בילדים, תפיסה זו מקבלת משנה תוקף. ולכן, הביא שר הרווחה, מאיר כהן, לראשונה, להסדרת מערך האומנה בישראל – מהלך שכל מטרתו לפשט ולקצר את התהליך, לעודד משפחות להירתם ולהיכלל במערך משפחות האומנה ולנסות להשאיר ילדים בתחומי המשפחה המורחבת ככל שניתן.
המהלך התאפשר באמצעות חוק שיזמה וקידמה חברת הכנסת, קארין אלהרר, מ'יש עתיד'.
בישראל אלפי משפחות אומנה ורבבות ילדים הממתינים לאומנה כמסגרת קהילתית וחמה. לפני שינוי זה, שעלותו 22 מיליון שקלים, תהליך האומנה שהיה ארוך ובלתי מוסדר, הביא לכך שילדים רבים שהמתינו למשפחה אומנת נפלטו לפנימיות ומסגרות חוץ ביתיות (כ-80% מהילדים).
החוק מעגן את אחריות המדינה למערך האומנה, מסדיר מנגנוני רישוי, פיקוח והכשרה למשפחות האומנות. במקביל, על פי החלטת השר מאיר כהן, החל מהשנה הקרובה יפעל משרד הרווחה במדיניות חדשה במטרה ליצור מציאות הפוכה לזאת של היום (מציאות בה לפחות 80% מהילדים ימצאו משפחות אומנה), על ידי כך שיספק הכוונה יתרה לאומנה על חשבון פנימיות ומסגרות חוץ ביתיות. בנוסף הוספו תקציבים לעידוד סבים וסבתות להיות משפחות אומנה במידה ואין באפשרות ההורים לדאוג לילדיהם.
החוק עבר בקריאה ראשונה בכנסת.